《泉守汪兄内翰惠荔子蕉乾》
宋代·李正民

远使担簦到草堂，泉州太守未相忘。素书岂但寒暄问，篚实仍分果蓏香。

荔子尚滋闽岭露，蕉乾犹带粤林霜。自怜辽鹤归飞倦，咀嚼偏知气味长。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。